CELEX: 32012R0787
Language: ro
Date: 2012-08-31 00:00:00
Title: Regulamentul de punere în aplicare (UE) nr. 787/2012 al Comisiei din 31 august 2012 de derogare de la Regulamentul (CE) nr. 612/2009 în ceea ce privește stabilirea ratei de restituire pentru carne de porc în cazul livrărilor menționate la articolul 34 din respectivul regulament efectuate în perioada 1 - 18 aprilie 2012

1.9.2012   
            
            
               RO
            
            
               Jurnalul Oficial al Uniunii Europene
            
            
               L 235/7
            
         REGULAMENTUL DE PUNERE ÎN APLICARE (UE) NR. 787/2012 AL COMISIEI
   din 31 august 2012
   de derogare de la Regulamentul (CE) nr. 612/2009 în ceea ce privește stabilirea ratei de restituire pentru carne de porc în cazul livrărilor menționate la articolul 34 din respectivul regulament efectuate în perioada 1-18 aprilie 2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 170 coroborat cu articolul 4,
   întrucât:
   
               (1)
            
            
               Regulamentul de punere în aplicare (UE) nr. 342/2012 al Comisiei (2) a stabilit că restituirile la export în sectorul cărnii de porc au valoarea zero.
            
         
               (2)
            
            
               În conformitate cu articolul 34 din Regulamentul (CE) nr. 612/2009 al Comisiei (3), statele membre pot autoriza exportatorii să urmeze o procedură prin care să ia în considerare ultima zi a lunii la stabilirea ratei de restituire aplicabile livrărilor menționate la articolul 34 din regulamentul respectiv care sunt încărcate în fiecare lună.
            
         
               (3)
            
            
               Dreptul de a beneficia de restituiri pentru livrări specifice efectuate în conformitate cu procedura prevăzută la articolul 34 din Regulamentul (CE) nr. 612/2009 înainte de data intrării în vigoare a Regulamentului de punere în aplicare (UE) nr. 342/2012 nu trebuie să sufere nicio atingere. Prin urmare, pentru a se stabili rata de restituire este necesar să se stabilească data care să fie folosită în acest scop, prin derogare de la articolul 34 alineatul (2) din Regulamentul (CE) nr. 612/2009.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Prin derogare de la articolul 34 alineatul (2) din Regulamentul (CE) nr. 612/2009, pentru a se stabili rata de restituire care se aplică pentru carnea de porc în cazul livrărilor menționate la articolul 41 alineatul (1) din respectivul regulament efectuate în perioada 1-18 aprilie 2012 în conformitate cu procedura prevăzută la articolul 34 din regulamentul menționat, se utilizează data de 18 aprilie 2012.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 august 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 108, 20.4.2012, p. 24.
   
      (3)  JO L 186, 17.7.2009, p. 1.